महानिदेशक दिलबाग ¨सह पर भ्रष्टाचार का भी आरोप लग चुका है। वह भर्ती घोटाले में फंसे थे और 11 अगस्त 1998 से 17 जून 1999 तक निलंबित रहे। उस समय वह दक्षिण कश्मीर रेंज के डीआइजी थे और अनंतनाग में पुलिस संगठन के लिए कांस्टेबल पद की भर्तियां हुई थी। तत्कालीन पुलिस महानिदेशक गुरुबचन जगत ने इन भर्तियों में घोटाले और भ्रष्टाचार की शिकायतों का संज्ञान लेते हुए तत्कालीन आइजीपी आ‌र्म्ड डॉ. अशोक भान जो बाद में डीजीपी पद से रिटायर हुए थे, को जांच का जिम्मा सौंपा था। डॉ. अशोक भान ने 24 जुलाई 1998 को एक पत्र एपीएचक्यू/सीबी/ईनक्यू/98-636 के तहत अपनी रिपोर्ट तत्कालीन डीजीपी गुरुबचन जगत को सौंपते हुए भर्ती बोर्ड में शामिल अधिकारियों को दोषी ठहराया था।